पाएं अपने शहर की ताज़ा ख़बरें और फ्री ई-पेपरडाउनलोड करें
हैदराबाद के चिड़ियाघर में आठ एशियाई शेरों के कोरोना संक्रमित मिलने के बाद पंजाब के चिड़ियाघरों को 31 मई तक बंद रखने के फैसला लिया गया है। पटियाला के बनूड़ स्थित छतबीड़ का चिड़ियाघर और लुधियाना के टाइगर सफारी को 31 मई तक पब्लिक के लिए बंद कर दिया है। बनूड़ के चिड़ियाघर के इंचार्ज नरेश महाजन ने बताया कि सोमवार को छुट्टी होती है।
सरकार की हिदायत के मुताबिक पिछले कुछ समय से इसे शनिवार और रविवार को बंद किया जा रहा था। बाकी दिनों में रोजाना सुबह 9.30 से 11.30 बजे. दोपहर 12 से 2 बजे व शाम 2.30 से 4 बजे तक ही एंट्री थी। अब इसे 31 मई तक पक्के तौर पर बंद कर दिया है। यहां के सभी जानवर ठीक व तंदुरुस्त हैं। कोविड से पहले जानवरों को खाना देने वाले मुलाजिम मास्क, ग्लवस, गम बूट व सेफ्टी सूट पहनकर उनके पास जाते हैं, ताकि कोई बीमारी जानवरों में न फैल सके। यहां पर शेर, टाइगर, लेपर्ड सहित जंगली बिल्ली प्रजाति के 40 जानवर हैं।
हाल ही में कोरोना की जारी नई गाइडलाइन के मुताबिक जिन जानवरों को मांस दिया जा रहा है, उनका खाना पानी को 65 प्रतिशत तक उबालकर दिया जा रहा है। ऐसे में यह प्रयोग पिछले तीन दिनों से जारी है और वो फिलहाल सफल है। किसी भी जानवर को कोई दिक्कत पेश नहीं आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn